Diari Oficial de la Generalitat Valenciana


Sumari del DOGV 9352, del 01-06-2022 (2022/4245)

Informació pública del projecte de reparcel·lació del sector PP 36 «Industrial 3» del Pla general d'ordenació urbana.
---------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4245


Data del document
:   13-05-2022

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública del projecte de reparcel·lació del sector PP 36 «Industrial 3» del Pla general d'ordenació urbana. [2022/4245]  
Per mitjà del present es fa públic el Decret de la Regidoria d'Urbanisme núm. 374582225 de data 12.05.2022, de tramitació de la informació pública del projecte de reparcel·lació del sector PP36 «Industrial 3» del PGOU de la Vila Joiosa, que en la seua part dispositiva estableix literalment:  
  
«?Primer. Iniciar el procediment d'aprovació del «Projecte de reparcel·lació del sector PP-36 «Industrial 3».  
Segon. Fer saber que la iniciació de l'expedient de reparcel·lació portarà amb si, sense necessitat de declaració expressa, la suspensió de l'atorgament de llicències de parcel·lació i edificació en l'àmbit del polígon o unitat d'actuació fins que siga ferma en via administrativa l'acord aprovatori de la reparcel·lació, conforme al que s'estableix en l'article 104 del Reglament de Gestió Urbanística per al desenvolupament i aplicació de la Llei sobre règim del sòl i ordenació urbana, aprovat per Reial decret 3288/1978, de 25 d'agost.  
Tercer. Sotmetre el Projecte de reparcel·lació del sector PP-36 «Industrial 3» presentat mitjançant registre d'entrada 9315808397 de 08.07.2021, a informació pública durant el termini d'un mes, mitjançant la publicació en el Diari Oficial de la Generalitat Valenciana, en el tauler d'anuncis de l'Ajuntament i en un dels periòdics de major circulació a la província, també es troba a la disposició de les persones interessades en la seu electrònica d'aquest ajuntament (adreça www.villajoyosa.com).  
Durant el període d'informació pública, quedarà l'expedient a la disposició de qualsevol que vulga examinar-lo, a l'efecte que es presenten les al·legacions i suggeriments que es consideren pertinents.  
Quart. Procedeix notificar individualment als propietaris inclosos en l'àrea reparcel·lable, i recordar-los el deure legal de manifestar les situacions jurídiques que afecten les finques de la seua propietat, així com de facilitar la documentació necessària per a identificar-les, qualificar-les i, si escau, valorar-les.  
Cinqué. Recaptar d'ofici, del Registre de la Propietat núm. 2 de la Vila Joiosa, de manera simultània a la convocatòria de la informació pública, certificació de domini i càrregues de totes les finques incloses en la Unitat de Reparcel·lació, amb sol·licitud al registrador, de l'anotació marginal en cadascuna de les finques registrals afectades de la iniciació del procediment d'aprovació del Projecte de reparcel·lació del sector PP-36 «Industrial 3», de conformitat amb l'art. 5 del Reial decret 1093/1997 de 4 de juliol?»  
  
La Vila Joiosa, 13 de maig de 2022.- L'alcalde: Andrés Verdú Reus.